Džuljeta (palydovas)
Džuljeta (angl. Juliet) arba Uranas XI – gamtinis Urano palydovas. 1986 m. sausio 3 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas S/1986 U 2 pavadinimas. Vėliau pavadintas vieno pagrindinių Viljamo Šekspyro dramos „Romeo ir Džuljeta“ veikėjų vardu. Išskyrus palydovo dydį ir orbitą daugiau nieko nežinoma. Dauguma charakteristikų apskaičiuotos teoriškai.